কিছুদিন আগেই হুগলির চুঁচুড়ায় প্রকাশ্যে দু’পক্ষের গুলি-বোমার লড়াইতে প্রাণ হারিয়েছিলেন এক ব্যবসায়ী। হুগলিতে দুষ্কৃতী তাণ্ডব তার পরেও অবশ্য কমার লক্ষ্মণ নেই। এবার সমাজবিরোধীদের লড়াইয়ের সাক্ষী থাকল হুগলির রিষড়া।
শ্রীরামপুর থানার ছাই রোড এলাকায় এ দিন সকালে এক ব্যক্তিকে খুব কাছ থেকে গুলি করে পালায় তিন দুষ্কৃতী। ঘটনাস্থলেই তার মৃত্যু হয়। মৃতের নাম শেখ আলাউদ্দিন বলে এখনও পর্যন্ত জানা যাচ্ছে। মৃত ব্যক্তি এ দিন সকালে ওই এলাকায় দোকান থেকে কিছু কিনতে এসেছিল। তখনই আচমকা বাইকে চড়ে সেখানে হাজির হয় তিন যুবক। পয়েন্ট ব্ল্যাঙ্ক রেঞ্জ থেকে শেখ সালাউদ্দিনের মাথা লক্ষ্য করে পর পর তিনটি গুলি করে দুষ্কৃতীরা। শ্রীরামপুর ওয়ালশ হাসপাতালে নিয়ে গেলে ওই ব্যক্তিকে মৃত বলে ঘোষণা করা হয়।
আরও পড়ুন
গ্যাংগস অফ বেঙ্গল! সাতসকালে লাইভ বোমাবাজি, দেখুন সেই ভিডিও
প্রাথমিক তদন্তে পুলিশ জানতে পেরেছে, মৃত ব্যক্তিও সমাজবিরোধী কাজের সঙ্গে যুক্ত ছিল। একটি পুকুর ভরাটকে কেন্দ্র করে দুই সমাজবিরোধী গোষ্ঠীর বিবাদের জেরেই এই খুন বলে জানতে পেরেছ পুলিশ। পলাতক দুষ্কৃতীদের সন্ধানে তল্লাশি শুরু করা হয়েছে। ঘটনার জেরে আতঙ্ক ছড়িয়েছে এলাকায়।
দেখুন ভিডিও ১

দেখুন ভিডিও ২